जिला बांदा, ब्लाक बड़ोखर खुर्द, गांव बड़ेहा 24 मार्च का बिजली के तार से आगी लाग गे, जेहिसे किसानन के 25 बीघा फसल स्वाहा होइ गे हैं। मौके मा कोतवाली से सी.ओ अउर लेखपाल आये रहै।
राजकुमार का कहब है कि बिजली के चिंगारी से पेड़ मा आगी लाग गे हैं। जेहिसे हमार पूर फसल जल के राख होइ गे है। हमार लगभग 60-70 हजार का नुकशान भा है। ट्राली का टायर, क्रेशर का टायर सब जल गा है एक बिटिया है शादी करै के खातिर पै अब का होइ। फसल के सहारे रहित है, पै वा भी अब जल गें है अब कसत आपन बिटिया के शादी करिहौं।
फूलमती, शिवानी अउर गीता का कहब है कि आगी लागे 2-3 घंटा होइ गे रहै। बहुतै देंर मा जबै मडई बोर चलाइन है तौ आगी बुझाइन है आगी तीन पन्नी जल गई है सरसों, मसूर सब जल के राख होइ गा है। लेखपाल सर्वे करै आवा रहै। हमें हमार फसल का मुआवजा मिली कि न मिली या तौ नहीं पता आय।
लेखपाल राजकुमार सिंह का कहब है कि मड़इन का जउन नुकशान भा है तौ वहै हिसाब से बिजली विभाग का लिख के दइ दीनेहौं। मुआवजा मिली कि न मिली या तौबिजली विभाग बता सकत है। दैवीय आपदा के तहत इं किसानन के फसल का मुआवजा न मिली,यहै कारन मैं कुछौ नहीं कइ सकत हौं।
रिपोर्टर- शिवदेवी
30/03/2017 को प्रकाशित
awa_Deva awa_Deva awa_Deva awa_Deva awa_Deva hin_Deva